Занаят
Занаятите включват множество дейности, свързани с ръчното изготвяне на предмети. Те могат да се разделят на традиционни занаяти, при които работата се върши по стара технология, и останалите. Някои занаяти се практикуват от векове, докато други са съвременно изобретение или са резултат от популяризирането на занаяти, първоначално практикувани в много ограничен географски район. Повечето занаяти изискват комбинация от умение и талант, но те могат да бъдат научени на по-базово ниво практически от всеки.

В миналото повечето занаяти са практикувани професионално. Младежите са изпращани при майстор–занаятчия и усъвършенстват уменията си в продължение на години. В края на обучението те вече могат да създадат собствена дейност, прехранвайки се със своите умения. Индустриалната революция и засилващата се механизация на производствените процеси постепенно намаляват ролята на професионалните занаятчии, но за да се избегне този процес е необходимо спирането на вноса на чужди продукти, които да се конкурират с тези на занаятчиите.

Народните занаяти носят в себе си и красота, въображение, и творчество, както и спецификата на различните етнографски области. Те представляват част от културното наследство и като примери за народно майсторство и изкуство трябва да бъдат съхранявани, тъй като са част от националната идентичност.

В България 
Днес в България, подобно в много други страни, съществува Закон за занаятите (ЗЗ), чиято основна цел е да уреди „упражняването на занаятите, организацията на занаятчийството и занаятчийското обучение“. Законът е приет от XXXVIII народно събрание на Република България и е в сила от 28 май 2001 г. . Според него „Занаят е производство на изделия или предоставянето на услуги, посочени в списък на занаятите съгласно приложение № 1 на закона, по занаятчийски начин.“ (чл. 3, ал. 1). В този списък са посочени 129 занаята.

Създадени са 25 Регионални занаятчийски камари (РЗК), които са членове на Националната занаятчийска камара. РЗК водят регистър на майсторите, калфите и чираците по съответния занаят, а така също и провеждат изпити за придобиване на съответната степен – майстор или калфа. Чираците се обучават в занаятчийски предприятия, които също се вписват в съответен регистър на РЗК. Майсторските и калфенските свидетелства, издадени от НЗК в България са легитимен документ и се приемат почти без изключение във всички страни на ЕС и по света след приравнителен изпит в съответната занаятчийска организация.

Занаятите в съвременното образование 

Проекти на тема „изкуства и занаяти“ са класна дейност прилагана в началното и средно училище както и в алтернативните образователни системи по света.

По-сложни като степен занаяти са част от формалната, задължителна училищна програма в някои от скандинавските страни и са наричани слойд на шведски, а на финландски – käsityö или veisto. Учениците се учат как да работят основно с метал, текстил и дърво не за целите на професионалното обучение, както е при американските професионално-технически училища. Целта е децата и юношите всеки ден да създават и развиват практически умения, използвайки инструменти и разбирайки материалите, които ни заобикалят, за икономически, културни и екологични цели.

Средните училища, колежите и художествени отдели в университети предоставят избираеми опции за повече изкуства, основани на занаятите в допълнение към предмета „изобразително изкуство“, разлика, която избледнява през годините, особено с възхода на занаятите в студио, т.е. използването на традиционни занаятчийски техники от професионални художници.

Много читалища и училища провеждат вечерни и дневни класове със семинари за възрастни и деца, където могат да се усвоят основните занаятчийски умения в кратък период от време.

Списък с често срещани занаяти

Използвайки текстил или кожа 
 Бижутерия
 Багх щампа от Мадя Прадеш
 Плакатно изкуство
 Калиграфия
 Кръстат бод
 Плетене на една кука
 Кърпене
 Бродерия
 Сплъстяване
 Плетене
 Плетене на дантела
 Щамповане на кожа
 Ресни
 Макраме
 Шапкарство
 Гобленов бод
 Пачуърк–зашиване на различни парчета плат
 Капитониране
 Вмъкване и бродиране на панделка върху панама
 Килимарство
 Седларство
 Шиене
 Обущарство
 Ситопечатарство
 Предене
 Текстилна графика–изографика
 Гоблен
 Фриволите
 Тениска с щампа
 Тъкачество

Използвайки дърво, метал, глина, кост, рог, стъкло или камък 
 Украшения направени от благороден метал – сребро, злато
 Украшение направено от или с мъниста
 Дърворезба върху кост (от бик, камила върху рог и т.н.)
 Везани с месинг кокосови черупки – занаят от Керала
 Плочки от рога на бик
 Дърводелство
 Художествена керамика
 Подкопаване (етап при дърворезбоването)
 Медникарство
 Дърводелство (вкл. копаничарство)
 Правене на къщи за кукли
 Създаване на кукли
 Емайлиране или глизиране на порцелан
 Резбована решетъчна преграда
 Стъкло офорт
 Стъкларство
 Създаване дизайн на бижута
 Гравиране
 Изкуство от летви
 Маркетри
 Металообработване
 Мозайка
 Грънчарство
 Куклен театър
 Металопластика
 Макет
 Скулптура
 Стъклопис
 Правене на играчки
 Пирография
 Дърворезба
 Струговане
 Дървообработване

Използвайки хартия или платно 
 Преправяне на книги
 Рисуване на колекционерски карти
 Скулптурно произведение от различни отпадъчни материали
 Подвързване на книга
 Изработване на поздравителни картички
 Колаж
 Деколаж
 Декупаж
 Щамповане върху хартия
 Прегъване на хартията във формата на ирис
 Оригами
 Изкуство от хартия
 Ебру
 Моделиране на хартия
 Папиемаше
 Пергамано
 Книги с изкачащи фигури
 Квилинг
 Гумен печат
 Скрапбукинг

Използвайки растения, различни от дърво 
 Кошничарство
 Кукли от царевица
 Флористика
 Ошибана
 Сламарство
 Маркетри

Други 
 Фигури от балони
 Декориране на торта
 Украсяване на яйца

Вижте също 
 Задруга на майсторите на народните художествени занаяти

Външни препратки 
 Регионална занаятчийска камара София
 Музей на народните художествени занаяти и приложните изкуства Троян

Източници 

 
Приложни изкуства
Изобразително изкуство